ಕೈಲಾಸ ಪರ್ವತ

**ಕೈಲಾಸ ಪರ್ವತ** ಟಿಬೆಟ್ ದ ಹಿಮಾಲಯ ಶ್ರೇಣಿದ ಗಾಂಗ್ ಡೈಸ್ ಸರಣಿದ ಒಂಜಿ ಶಿಖರ. ಈ ಪರ್ವತಪ್ರದೇಶ ಏಷ್ಯಾದ ಸುಮಾರ್ ಮಹಾನದಿಕ್ಲೆಗ್ ಮೂಲಸ್ಥಾನವಾತ್oಡ್. ಸಿಂಧೂ ನದಿ, ಸಟ್ಲೆಜ್ ನದಿ ಬುಕ್ಕೊ ಬ್ರಹ್ಮಪುತ್ರ ನೆತ್ತ ಕೈತಲ್ಡೇ ಉಗಮ ಆಪುಂಡು. ಕೈಲಾಸಪರ್ವತ ಹಿಂದೂ, ಬೌದ್ಧ, ಜೈನ ಬುಕ್ಕೊ ಬಾನ್ ಧರ್ಮೀಯೆರೆಗ್ ಪವಿತ್ರ ತಾಣವಾಟ್oಡ್. ಹಿಂದೂ ನಂಬಿಕೆಳೆ ಪ್ರಕಾರ ಕೈಲಾಸಪರ್ವತ ಪರಶಿವನ ನೆಲೆ. ಕೈಲಾಸಪರ್ವತ ಟಿಬೆಟ್‌ದ ಮಾನಸ ಸರೋವರ ಬುಕ್ಕೊ ರಾಕ್ಷಸ್ ತಾಲ್ ಗ್ಲೆ ಮಟ್ಟೇಲ್ಡ್ ಉಂಡು.
ಕೈಲಾಸಪರ್ವತದ ಆರೋಹಣನ್ ಮಳ್ತೀನೆತ ಬಗೆಟ್ ಒವ್ವೆ ದಾಖಲೆಲು ಇಜ್ಜಿ. ಹಿಂದೂ ಬುಕ್ಕೊ ಬೌದ್ಧ ಧರ್ಮೀಯೆರ್ ಕೈಲಾಸಪರ್ವತನ್ ಅತಿ ಪವಿತ್ರ ತಾಣವಾದ್ ಪರಿಗಣಿಸುನೇರ್ದಾತ್ರ ಈ ಪರ್ವತನ್ ಬರ್ತಿಯೆರೆ ಏರೆಗ್ಲಾ ಅನುಮತಿ ತಿಕ್ಕುಜಿ. ಇಂಚಾದ್ ಜಗತ್ತ್ ದ ಪ್ರಮುಖ ಶಿಖರಗ್ಲೇ ಪೈಕಿ ಕೈಲಾಸಪರ್ವತವೊಂಜಿ ಮಾತ್ರ ಆರೋಪ ಇಜ್ಜಂದೆ ಒರಿದ್oಡ್. ಶಿಖರ ಸಮುದ್ರಮಟ್ಟರ್ದ್ ೨೧,೭೭೮ ಅಡಿ ಎತ್ತರಡ್ ಉಂಡು ಪನ್ಪುನ ಅಂದಾಜು ಮಲ್ತ್ ದೇರ್.

## ಪುದರುಳು
ಕೈಲಾಸ ಪನ್ಪುನ ಪದಕ್ ಸಂಸ್ಕೃತ ಬಾಸೆಡ್ ಸ್ಫಟಿಕ ಪನ್ಪುನ ಅರ್ಥ ಉಂಡು. ಟಿಬೆಟನ್ ಬಾಸೆಡ್ ಈ ಪರ್ವತದ ಪುದರ್ ಗಾಂಗ್ಸ್ ರಿನ್-ಪೋ-ಚೆ. ನೆತ್ತ ಅರ್ಥ "ಹಿಮದಹಿಮಾಲಯ ಪರ್ವತ ಸಾಲ್ ರತ್ನ" ಪಂದ್. ಬುಕ್ಕೊೊಂಜಿ ಸ್ಥಳೀಯ ಪುದರ್ ಟಿಸೆ. ಜೈನ ಪರಂಪರೆಡ್ ಕೈಲಾಸಪರ್ವತನ್ ಅಷ್ಟಪಾದ ಪಂದ್ ಉಲ್ಲೇಖ ಮಲ್ತ್ ದೇರ್.
## ಹಿಂದೂಧರ್ಮದ ಮಹತ್ವ
ಹಿಂದೂಧರ್ಮದಹಿಂದೂ ಧರ್ಮ ಪ್ರಕಾರ ಪರಶಿವೆ ಕೈಲಾಸಪರ್ವತದ ಶಿಖರದ ಮಿತ್ತ್ ಹಿಮವಂತನ ಮಗಳ್ ಪಾರ್ವತಿನೊಟ್ಟಿಗೆ ನೆಲೆ ಆದುಪ್ಪುವೆರ್. ಶಿವೆಶಿವ ದೇವಸ್ಥಾನೊಲು ಮೂಲು ಸದಾ ಧ್ಯಾನಮಗ್ನನಾದುಪ್ಪುವೆ. ಅತ್ತಂದೆ ಧನಾಧಿಪತಿ ಕುಬೇರನ ನೆಲೆಲ ಕೈಲಾಸಪರ್ವತದ ಕೈತಲ್ಡೇ ಪಂದ್ ಪನ್ಪೆರ್. ಹಿಂದೂಧರ್ಮದ ಸುಮಾರ್ ಶಾಖೆಳು ಕೈಲಾಸಪರ್ವತನ್ ಸ್ವರ್ಗ, ಆತ್ಮದ ಅಂತಿಮ ನೆಲೆ ಬುಕ್ಕೊ ವಿಶ್ವದ ಪರಮೋನ್ನತ ಅಧ್ಯಾತ್ಮಿಕ ಕೇಂದ್ರ ಪಂದ್ ಪರಿಗಣಿಸುವೆರ್. ವಿಷ್ಣುಪುರಾಣದ ಪ್ರಕಾರ ಕೈಲಾಸಪರ್ವತ ಜಗತ್ತ್ ದ ಕೇಂದ್ರ ಬುಕ್ಕೊ ಐತ ನಾಲ್ ಮೋನೆಲು ಸ್ಪಟಿಕ, ಪದ್ಮರಾಗ, ಸ್ವರ್ಣ ಬುಕ್ಕೊ ನೀಲವೈಢೂರ್ಯರ್ದ್ ಮಲ್ತ್ ದೇರ್. ಕೈಲಾಸಪರ್ವತವು ಜಗತ್ತ್ ದ ಆಧಾರಸ್ಥಂಭ. ಐತ ಎತ್ತರ ೮೪೦೦೦ ಯೋಜಣೆ ದಾತ್. ಅವು ವಿಶ್ವಮಂಡಲದವಿಶ್ವ ಸಂಸ್ತೆ ಕೇಂದ್ರವಾದಿತ್ತ್ ದ್ ಪದ್ಮಾಕೃತಿಡ್ ಪರಡ್ ದ್ ಆಜಿ ಪರ್ವತಶ್ರೇಣಿಗ್ಲೆ ಕೇಂದ್ರಸ್ಥಾನಡ್ ಉಂಡು. ಕೈಲಾಸಪರ್ವತರ್ದ್ ಪಿದಾಯಿ ಪೋಪುನ ನಾಲ್ ತುದೆಕುಲು ನಾಲ್ ದಿಕ್ಕ್ ಡೇ ಪ್ರವಹಿಸಾದ್ ಜಗತ್ತ್ ನ್ ನಾಳ್ ಪ್ರದೇಶಗಲಾದ್ ವಿಭಜಿಸಾದೆರ್. ಜಗತ್ತ್ ದ ಬಾರೀ ಮಲ್ಲ ಬುಕ್ಕೊ ಪ್ರಮುಖ ಶಿಲೆಟ್ ಕೆತ್ತ್ ದ್ ಮಲ್ತ್ ನ ದೇವಸ್ಥಾನ ಪಂಡ  ಎಲ್ಲೋರಾದ ಕೈಲಾಸ ದೇಗುಲ. ನೆಕ್ ಕೈಲಾಸಪರ್ವತನೇ ಸ್ಫೂರ್ತಿ. ಈ ದೇವಸ್ಥಾನದ ಅನೇಕ ಶಿಲ್ಪಳು ಶಿವಪಾರ್ವತಿಯೆರೆಗ್ ಸಂಬಂಧ ಪಟ್ಟ್ ನ ಘಟನಾವಳಿಲೆನ್ ತೋಜಾವುಂಡು. ಐತ ಪೈಕಿ ರಾವಣೆ ಕೈಲಾಸಪರ್ವತನ್ ಬುಡಸಮೇತ ದೆಪ್ಪೆರೆ ನಡಪಾಯಿನ ಪ್ರಯತ್ನಲಾ ಉಂದು ಒಂಜಿ.
ಬೌದ್ಧ ಧರ್ಮಡ್ ಕೈಲಾಸಪರ್ವತ
ತಾಂತ್ರಿಕ ಬೌದ್ದೆರ್ ಕೈಲಾಸಪರ್ವತನ್ ಪರಮೋನ್ನತ ಆತ್ಮಾನಂದನ್ ಪ್ರತಿನಿಧಿಸುನ ಡೆಮ್ ಚೋಕ್ ಬುದ್ಧನ ( ಡೆಮ್ ಚೋಗ್ ಬುಕ್ಕೊ ಚಕ್ರಸಂವರ ಪನ್ಪುನ ಬೇತೆ ಪುದರುಳು ಆಯಗ್ ) ನೆಲೆ ಪಂದ್ ನಂಬುವೆರ್. ತಾಂತ್ರಿಕ ಬೌದ್ಧಧರ್ಮದ ಮುಂದಾಳು ಆದಿತ್ತ್ ನ ಮಿಲರೇಪನು ಬಾನ್ ಧರ್ಮದ ನಾಯಕೆ ಆದಿತ್ತೆ ನಾರೋ-ಬೊಂಚುಂಗ್ ಗ್ ಸವಾಲ್ ಪಾಡೆರೆ ಟಿಬೆಟ್ ಗ್  ಬತ್ತೆ. ರಡ್ಡ್ ಜನತ ನಡುಟು  ಮಾಯಮಂತ್ರದ ತೀವ್ರ ಕದನ ನಡತ್oಡ್ ಏರೆಗ್ಲ ಗೆಲ್ಪೆರೆ ಆತ್ ಜಿ.ಲಾಸ್ಟ್ ಗ್ ರಡ್ಡ್ ಜನಟ್ ಏರ್  ಕೈಲಾಸಪರ್ವತದ ಶಿಖರನ್ ಜಾಸ್ತಿ ಬೇಗ ಮುಟ್ಟುವೆರೋ ಅಕುಲು  ಗೆಲ್ಪುವೆರ್ ಪಂದ್ ತೀರ್ಮಾನ ಮಲ್ತೆರ್. ನಾರೋ-ಬೊಂಚುಂಗ್ ಮಾಯಾಪಾತ್ರೆಯೊಂಜೆತ ಮಿತ್ತ್ ಕುಲ್ಲುದು ಶಿಖರದತ್ತ ಪೋಯೆರೆ ಸುರು ಮಲ್ತೆ ಮಿಲರೇಪನು ಮೌನವಾಡ್ ಕುಲ್ಲುದು ಧ್ಯಾನಮಗ್ನನಾಯೆ. ಆಂಡ ನಾರೋ-ಬೊಂಚುಂಗ್  ನನ ಶಿಖರನ್ ಮುಟ್ಟೋಡು ಪಂದಾನಗ ಮಿಲರೇಪೆ ಲಕ್ಕ್ ದ್ ಸೂರ್ಯಕಿರನೋಗ್ಲೇ ಮಿತ್ತ್ ಏರ್ದ್ ಶಿಖರನ್ ದುಂಬು ಮುಟ್ಟ್ ದ್ ಸ್ಫರ್ಧೇಡ್ ಗೆಲ್ತೆ. ಆಯನೆರ್ದ್ ಟಿಬೆಟ್ ಗ್ ತಾಂತ್ರಿಕ ಬೌದ್ಧ ಧರ್ಮವು ಬತ್ತ್oಡ್ ಪನ್ಪುನ ನಂಬಿಕೆ. ( ಸೂಚನೆ : ಟಿಬೆಟ್ ಗ್ ತಾಂತ್ರಿಕ ಬೌದ್ಧಧರ್ಮನ್ ಕಣತ್ ನಾಯೆ  ಮಲಿರೇಪನೋ ಅತಂಡ ಪದ್ಮಸಂಭವನೋ ಪನ್ಪುನ ಬಗ್ಗೆ ಸುಮಾರ್ ಗೊಂದಲಳೂ ಉಂಡು.)
### ತೀರ್ಥಯಾತ್ರೆ
ಸುಮಾರ್ ವರ್ಷಗಲೆರ್ದ್ ನಡತ್ ಬತ್ತ್ ನ  ಸಂಪ್ರದಾಯದಲೆಕ ಪ್ರತಿ ವರ್ಷ ಮಲ್ಲ ಸಂಖ್ಯೆಡ್ ಆಸ್ತಿಕೆರ್ ಕೈಲಾಸಪರ್ವತಗ್ ತೀರ್ಥಯಾತ್ರೆ ಪೋಪೆರ್. ಸುಮಾರ್ ಧರ್ಮದ ಶ್ರದ್ಧಾಳುಳು ಕೈಲಾಸಪರ್ವತಗ್ ನಡತೊಂದೆ ಸುತ್ತುಬರ್ಪುನೆ ಒಂಜಿ ಪಾವನ ಕಾಯಕ ಪಂದ್ ಭಾವಿಸುವೆರ್. ಹಿಂದೂಳು ಬುಕ್ಕೊ ಬೌದ್ದೇರ್ಬೌದ್ಧ ಧರ್ಮ ಪರ್ವತಗ್ ಪ್ರದಕ್ಷಿಣವಾದ್ ಸುತ್ತು ಬತ್ತ್oಡ ಜೈನೆರ್ ಬುಕ್ಕೊ ಬಾನ್ ಧರ್ಮೀಯೆರ್ ಕೈಲಾಸಪರ್ವತಗ್ ಅಪ್ರದಕ್ಷಿಣವಾದ್ ಸುತ್ತು ಬರ್ಪೆರ್. ಪರ್ವತನ್ ಒಂದು ಸರ್ತಿ ಸುತ್ತು ಬರೋದಾಂಡ ೫೨ ಕಿ.ಮೀ. ದಾತ್ ಉದ್ದದ ಸಾದಿಡೆ ಪೋವೊಡು.
ಕೆಲವು ಯಾತ್ರಿಕೆರ್ ಕೈಲಾಸಪರ್ವತನ್ ಒಂಜೇ ದಿನಟ್ ಸುತ್ತು ಬರೊಡು ಪಂದ್ ಎನ್ನುವೆರ್.ಆಂಡ ಗಟ್ಟಿ ಮೇಲ್ಮೈ, ಉನ್ನತಪ್ರದೇಶಗ್ಲೇಡ್ ಉಂಟಾಪುನ ಅಸ್ವಾಸ್ಥ್ಯ ಬುಕ್ಕೊ ಪ್ರತಿಕೂಲ ವಾತಾವರಣಗಳೆರ್ದ್ ಉಂದು ಕಠಿಣಸಾಧ್ಯ ಬುಕ್ಕೊ ಕೆಲವೇ ಕೆಲವೆರ್ ಮಾತ್ರ ನೆನ್ ಸಾಧಿಸಾವೆರ್. ಕೆಲವು ಭಕ್ತೆರ್ ಇಡೀ ಪರ್ವತಗ್ ಅಂಗಪ್ರದಕ್ಷಿಣೆನ್ಲಾ ಮಲ್ಪುವೆರ್. ಈ ಕ್ರಮಡ್ ಪ್ರತಿ ಹೆಜ್ಜೆಗೊರ ಭಕ್ತೆರ್ ಪರ್ವತಗ್ ದೀರ್ಘದಂಡ ನಮಸ್ಕಾರ ಮಲ್ತ್ ದ್ ಆ ಜಾಗೆನ್ ಬಿರೆಲ್ ಡ್ ಗುರ್ತ ಮಲ್ತ್ ದ್ ಬುಕ್ಕೊ  ಮಂಡಿಯೂರ್ದ್ ಪ್ರಾರ್ಥನೆ ಸಲ್ಲಿಸಾದ್ ದುಂಬುಗು ಕೈ ಬುಕ್ಕೊ  ಮಂಡಿದ ಮಿತ್ತ್ ಸುರು ಗುರ್ತ ಪಾಡ್ನ ಜಾಗೆಗ್ ಪೋಪೆರ್. ಈ ಪ್ರಕಾರದ ಅಂಗಪ್ರದಕ್ಷಿಣೆದ ರೀತಿಡ್ ಕೈಲಾಸಪರ್ವತನ್ ಒಂಜಿ ಸರ್ತಿ ಸುತ್ತು ಬರೊಡಾನ್ಡ  ಕನಿಷ್ಟ ನಾಲ್ ದಿನ ಬೋಡು.

## ಉಲ್ಲೇಕೊಲು

## ಬಾಹ್ಯ ಸಂಪರ್ಕಗಳು
* Going Round In Circles by Tom Carter  Magazine travel report about Mount Kailash kora
* Suilven is know by British Buddhists as the Mount Kailash of Scotland.

ವರ್ಗೊ:ಪರ್ವತೊ